दिल्ली कारखाने में ये तमाम आइटम हैं, विभिन्न समय में सुविधानुसार इनसे काम लिया जाता है। ये काम बखूबी होते रहते हैं। लोग खुश होते हैं, खीझते हैं, आश्वस्त भी होते हैं, चैन से बैठते भी हैं। गुमटियों, ठेलों, ठियों पर बहस भी करते हैं, बेचैन भी रहते हैं। वो परेशान होते हैं कि वे आखिर कर क्या रहे हैं? वे हैं कौन? वे स्वयं कौन हैं? इस कारखाने में आखिर कर क्या रहे हैं? वे ये सब सोचते हुए निरंतर भ्रमित होते रहते हैं। इस 'भ्रमितपनÓ को कारखाने वाले बताते हैं कि 'जनता चिंतनशील है, वह विचार कर रही हैÓÓ और सरकार भी विचार कर रही है यानी 'सत्ताÓ भी विचार करती है कि कारखाने का 'मैनेजमेंटÓ कुछ निर्णय लेगा। सरकार कदम उठा रही है आखिर वो निर्णय हैं क्या, वे कदम कौन से हैं जो उठा रही है। पता नहीं उठे हुए कदम किसके ऊपर पड़ेंगे।